Ρεβυθάδα με κρεμμύδι και ντομάτα
Ρεβυθάδα με κρεμμύδι και ντομάτα, μια ζουμερή οσπριάδα για όλα τα γούστα.
250 γρ. ρεβύθια (μουλιασμένα αποβραδίς), 4 ξερά κρεμμύδια, ψιλοκομμένα, 2 μέτρια καρότα, σε κυβάκια 1 εκ., 300 γρ. ώριμες ντομάτες, ξεφλουδισμένες και ψιλοκομμένες, 1 κουτ. σούπας χυμός λεμονιού, 1 κουτ. σούπας πάπρικα γλυκιά, 1/3 κουτ. γλυκού πάπρικα καυτερή, 1 κουτ. δεντρολίβανο ξερό, καλά κοπανισμένο, 70 ml ελαιόλαδο, αλάτι, φρεσκοτριμμένο πιπέρι
Για να φτιάξουμε τη ρεβυθάδα, ξεκινάμε στραγγίζοντας τα ρεβύθια, τα βάζουμε σε μια κατσαρόλα μαζί με 1 λίτρο νερό και βράζουμε σε μέτρια φωτιά για περίπου 1 ώρα, μέχρι να μαλακώσουν (δεν τα σουρώνουμε).Παράλληλα, σε ένα τηγάνι ζεσταίνουμε το μισό λάδι σε δυνατή φωτιά και σοτάρουμε τα κρεμμύδια και τα καρότα για περίπου 3-4 λεπτά, μέχρι να μαλακώσουν ελαφρώς.Προσθέτουμε την ντομάτα, αλατοπιπερώνουμε και μαγειρεύουμε για άλλο 1 λεπτό, ανακατεύοντας.Ρίχνουμε το μείγμα λαχανικών στα ρεβύθια (μόλις περάσει η 1 ώρα μαγειρέματός τους), προσθέτουμε τις πάπρικες, δυναμώνουμε τη φωτιά και μαγειρεύουμε για άλλα 10 λεπτά, ώστε να αναμειχθούν οι γεύσεις και να εξατμιστούν τα περισσότερα υγρά.Αποσύρουμε από τη φωτιά.Χτυπάμε στον πολυκόφτη 1/2 κουτάλα ζουμί από το φαγητό μαζί με λίγα ρεβύθια, το υπόλοιπο ελαιόλαδο και τον χυμό λεμονιού μέχρι να σχηματιστεί μια λεία σάλτσα.Περιχύνουμε με τη σάλτσα τα ρεβίθια με τα λαχανικά, πασπαλίζουμε με το δεντρολίβανο, ανακατεύουμε και σερβίρουμε.
Ντομάτα,Ρεβύθια